Saul (rex)
Saul (Hebraice: שאול Šā’ûl vel Sha'ul) secundum Biblia Sacra fuit primus rex Israelis a propheta Samuele unctus, id est consecratus.

Regnum eius, veri similiter XI saeculo a.C.n. , transitio Israëlitarum a societate tribuaria ad imperium ordinatum existimari solet. Cum non sint fontes extra Biblia, disputatur, num Saul re vera vixerit. Secundum Biblia Saul a Samuele unctus ex loco Gabaa regnavit. Proelio ad Gelboe montem commisso, quo tres filii eius interfecti sunt, "arripuit Saul gladium et irruit super eum" (id est: voluntariam mortem sibi conscivit), ne in manus Philistaeorum incideret (I Sam 31,4). Filius superstes Isbaal et gener David de regno certaverunt; David victor prodiit.

Etymologia 
Nomen Saul (Hebraice שָׁאוּל) a radice שׁאל š’l repetit, quae  „rogare“ valet. Nomen est Participium passivum, inde Saul „(a Deo) rogatus“ verti potest. Hoc nomine, ut videtur, Deo pro partu felici gratiae actae sunt.

Narrationes biblicae 
Narrationes biblicae de Saul in primo libro Samuelis inveniuntur.

Saul in musica 
 Henricus Sagittarius: Saul, Saul, was verfolgst Du mich?  motetus SWV 415.
 Henricus Purcell: guilty night (Saul and the Witch of Endor) Z134.
 Georgius Fridericus Handelius: Saul. oratorium HWV 53.

Bibliographia 
 Klaus-Peter Adam (2007). Saul und David in der judäischen Geschichtsschreibung. Studien zu 1 Samuel 16 – 2 Samuel 5. Mohr Siebeck, Tubingae. ISBN 978-3-16-148932-7 (= Forschungen zum Alten Testament, vol. 51).
 Hannes Bezzel (2015). Saul. Israels König in Tradition, Redaktion und früher Rezeption. Mohr Siebeck, Tubingae. ISBN 978-3-16-153684-7.
 Walter Dietrich (2003). Die Herrschaft Sauls und der Norden Israels. In: Cornelis G. den Hertog u. a. (ed.): Saxa loquentur. Studien zur Archäologie Palästinas / Israels. Ugarit-Verlag, Monasterii (Germaniae), p. 39–59, ISBN 3-934628-34-6.
 Diana Vikander Edelman (1992). Saul. In: Anchor Bible Dictionary (ABD). Vol. 5, Doubleday, Novi Eboraci / Londoinii. ISBN 0-385-19363-7, p. 989–999.
 Israel Finkelstein / Neil A. Silberman (2006). David und Salomo. C. H. Beck, Monaci. ISBN 3-406-54676-5.

Notae

Nexus externus 

 
 Siegfried Kreuzer: Saul. In: Michaela Bauks, Klaus Koenen, Stefan Alkier (Hrsg.): Das wissenschaftliche Bibellexikon im Internet (WiBiLex), Stuttgart 2006 ff.

Personae Biblicae
Reges Israelis
Nati saeculo 11 a.C.n.
Mortui saeculo 11 a.C.n.
Liber I Samuelis